ועדת הכלכלה, כנסת 25, פרוטוקול מספר 136, 2023-06-12 00:00

דוד ביטן: צהריים טובים

דוד ביטן:  אני פותח את ישיבת ועדת הכלכלה

דוד ביטן:  על סדר-היום: מוכנות רשת החשמל לאירועי קיצון ומניעת הפסקות חשמל יזומות

דוד ביטן:       אני מבין שהיה דיון בוועדת הכספים

דוד ביטן:  כנראה שזה נושא מעניין כי כל הוועדות רוצות לדון בזה

דוד ביטן:       מאחר והיתה ישיבה בוועדת הכספים אני אתמצת

דוד ביטן:  אנחנו דנים בנושא על רקע מה שקרה לפני שבועיים שבו היה אירוע אקלים קיצוני והיו הפסקות חשמל יזומות כי לא היה מספיק ייצור חשמל שסיפק את כל הצריכה

דוד ביטן:  זאת לא פעם ראשונה

דוד ביטן:  אנחנו מודעים לעובדה שיש מצבים כאלה, אבל אנחנו צריכים להתכונן למצבים האלה ושלא יחזרו עד כמה שאפשר

דוד ביטן:  על זה בעצם הדיון

דוד ביטן:  גם לשמוע מה הסיבות וגם מה צריך לעשות על-מנת שזה לא יחזור

אברהם בצלאל: צהריים טובים

אברהם בצלאל:  זה אמנם לא קשור, אבל יש שדולה חשובה מאוד למען העם היהודי שדוד הוא יושב-ראש השדולה הזאת

אברהם בצלאל:  מי שישב ראה שם את האהבה של הציבור לח"כים בפרט וגם ליושב-ראש

אברהם בצלאל:  הגיעו אנשים מכל סיעות הבית, מימין ומשמאל

אברהם בצלאל:  הדבר הזה מאוד חשוב

אברהם בצלאל:  אני מברך אותך דוד, על הדברים הגדולים שעושים

אברהם בצלאל:  בעזרת ה' תמשיך ותצליח כי הדבר הזה מקרין לכל העולם כולו

אברהם בצלאל:  שתהיה הצלחה גדולה בשדולה הזאת

אברהם בצלאל:       נמצאים פה נציגים מחברת חשמל, נציגים של חברת נגה וחברי כנסת, אנשים חשובים מאוד

אברהם בצלאל:  דוד, אתה אומר שהדברים האלה צריכים להצטמצם כמה שיותר

אברהם בצלאל:  אני שואל איך אחת ולתמיד מסיימים עם הסאגה הזאת? אנחנו כנבחרי ציבור מקבלים טלפונים, לפחות בשבת אנשים לא מתקשרים, אבל אני יודע כמה אנשים סבלו בשבת הזאת

אברהם בצלאל:  היה באמת מצב של חום קיצוני מאוד ואלפי אנשים, אם לא יותר, היו בלי חשמל ובלי ידיעה מתי יהיה חשמל

אברהם בצלאל:  זאת הפסקת חשמל יזומה

אברהם בצלאל:  מילא אם קרתה תקלה, נקרע איזה חוט חשמל וכדומה, אז הייתי מסתכל על זה אחרת

אברהם בצלאל:  אבל אם זה בצורה יזומה ולא נותנים לזה מספיק את הדעת, זאת בעיה

אברהם בצלאל:  מה צריך לעשות כדי שהדברים האלה לא יקרו כלל ולא רק יצטמצמו? אני שואל שאלה אחת, אדוני היושב-ראש, מתי נעשה משהו אמיתי כדי שהדבר לא יישנה? לפני הדיון הבנתי שהממשלה לא מספקת תחנות כוח חדשות ומתקדמות

אברהם בצלאל:  צריך לעשות משהו בעניין הזה

דוד ביטן: תכף נשמע

אליהו ברוכי: זה לא דיון ראשון וזאת לא פעם ראשונה שאנחנו דנים בהפסקות יזומות

אליהו ברוכי:  אני אשמח לשמוע מכל הגורמים הרלוונטיים איך עושים שהדבר הזה לא יישנה

יוסף עטאונה: העליתי לסדר-יום במליאה את כל הנושא של הפסקות יזומות של חברת חשמל

יוסף עטאונה:  הכאב הוא של כולם, גם לערבים וגם ליהודים

יוסף עטאונה:  אמנם זה לא הנושא של הדיון אבל יש עוד נושא חשוב, קרי,  150,000 ערבים בדואים בנגב בכפרים הלא מוכרים לא מחוברים לחשמל

יוסף עטאונה:  כולנו סבלנו מההפסקות היזומות וראינו את הסבל והסכנה, אז איך אנשים כאלה מתמודדים יום יום עם המציאות הזאת שאין חשמל?      דבר נוסף שאני רוצה להעלות בפני חברת חשמל זה חיבורי בתי ספר גם בביר הדאג', במועצה אזורית נווה מדבר ובאל קאסום

יוסף עטאונה:  בתי ספר שנבנו בתקציב של משרד החינוך ולא מחוברים לחשמל עד היום הזה, למרות הפניות הרבות גם שלנו וגם של המועצה

יוסף עטאונה:  חברת החשמל נותנת כל יום הסבר אחר

יוסף עטאונה:  במציאות שקיימת בנגב לא המועצה אחראית על התשתיות אלא הרשות להסדרת התיישבות הבדואים

יוסף עטאונה:   אבל בסופו של דבר, המציאות כיום היא שבתי ספר עם אלף תלמידים שלא מחוברים לחשמל

יוסף עטאונה:  אתם מוזמנים לבקר ולראות

אברהם בצלאל: אני אמחיש לכם עד כמה אנשים סבלו

אברהם בצלאל:  יש לי גיס שגר בברכפלד במודיעין עלית

אברהם בצלאל:  הוא אמר לי שבשעה שש ומשהו הוא ארז את הילדים ואת כל האוכל שהוא הכין לשבת והם עלו לירושלים כי הם זכרו מהעבר מה קרה כשהם נתקעו בלי חשמל

אברהם בצלאל:  זה סיפור אמיתי

אברהם בצלאל:  הכתובת היא ברחוב רבי עקיבא בברכפלד, אפשר לבדוק את המשפחה

אברהם בצלאל:  אנשים הגיעו למצב שכשהם רואים שיש הפסקת חשמל פשוט בורחים מהעיר וזה מה שקרה

אברהם בצלאל:  זה סיפור אמיתי לכן אני אומר שצריך לחשוב איך דואגים למצב הזה

דוד ביטן: חיים ילין, בבקשה

חיים ילין: האמת שהתגעגעתי אליך ביטן, אבל לא לכנסת

חיים ילין:  לא להגזים, כואבת לי הבטן אפילו

חיים ילין:  קודם כול, גילוי נאות, אני יועץ של חברת דוראל כבר 4 שנים

חיים ילין:  נכנסתי לנושא של אגרו-סולארי כי במקור אני חקלאי וחשבתי שאפשר לשלב וזה הכובע שלי

חיים ילין:  אני פה גם בגלל עוד כמה סיבות

חיים ילין:  משק החשמל במדינת ישראל, בלי שאף אחד ייפגע, כמו הרבה מאוד דברים, לא מנוהל ואני אנסה להסביר

חיים ילין:       הייתי בסיפור של שנות השמונים עם קו השפד"ן של המים

חיים ילין:  אם יש פה אנשים מהאוצר שהיו בסרט הזה בשנות ה-90, יודע שהמחלה הגדולה ביותר שהיתה זה שנתיים של גשם שבעצם העלה את מפלס הכנרת ופתחנו את סכר דגניה

חיים ילין:  זאת היה מכה, כי אז לא התפלנו מים

חיים ילין:  זאת היתה בעצם סיבה שלא צריך להתפיל מים

חיים ילין:  היום מישהו שמע על בעיות במים במדינת ישראל? אפילו הקו המרכזי של מדינת ישראל מתהפך ובעצם מזרים מים לכנרת, כאשר כולם נהנים בעצם גם מתיירות וגם ממים נקיים

חיים ילין:  איכות המים במדינת ישראל היא בין הטובות בעולם, צריך לשים את זה על השולחן

חיים ילין:  זה בגלל שעברנו משבר ובעצם ניהלנו את המשבר הזה

חיים ילין:       בחשמל זה לא קורה

חיים ילין:  למה? תכף אנסה לנמק את זה

חיים ילין:  אחד, כי כל דבר הופך להיות פוליטי, כבוד היושב-ראש

חיים ילין:  מה זה פוליטי? כאשר השתייה הממותקת והחד פעמי, הופך מנושא של בריאות ואיכות הסביבה, לנושא נגד החרדים, אז הצד השני של החרדים גם מחזיר

חיים ילין:  זה פוליטיקה וזה לא נכון

חיים ילין:       כאשר אנחנו מדברים על חשמל כשר – אני אסביר לכם עכשיו מי אשם בחשמל הכשר

חיים ילין:  לפני שנה וחצי פניתי ליעקב אשר ואמרתי שיש אפשרות לעשות אגירה

חיים ילין:  במקום להפעיל את הגנרטורים המסריחים מדיזל שבעצם מלכלכים את כל הסביבה של כולנו כי כולם נושמים את אותו אוויר, הצענו אגירה

חיים ילין:  עכשיו באה הכותרת, חשמל כשר

חיים ילין:  חבר'ה, אגירה זה לא חשמל כשר

חיים ילין:  זה גם חשמל כשר אבל מעל הכול, אגירה זה בעצם אחד המקומות שכשיש עודף אנרגיה אפשר לאגור שם וכל מתקן פוטו וולטאי יכול לאגור

חיים ילין:  זאת ההחלטה שצריך לקבל, החלטות של אגירה

חיים ילין:       לפני שנה הצגתי עבודה של חצי ג'יגה, 500 מגה, רק אם יש אגירה ומעבירים האגירה במדינת ישראל מ-4 שעות ל-8 שעות

חיים ילין:  יש אינטרסים כלכליים כאלה ואחרים, אני לא נכנס אליהם, אני לא בא משם

חיים ילין:  אני בא כי אני חווה את החוויה שאם ננהל את המשק כמו שצריך, נצליח להגיע ליעדים שהממשלה קבעה בעצמה ל-2030

חיים ילין:       אחד החסמים הגדולים לא נמצאים אצלך, ביטן, הם נמצאים בוועדת פנים, בסטטוטוריקה

חיים ילין:  לכן אחת ההצעות שלי היא שכמו שעשית בזמנו, להקים תת ועדה של חסמים בנושא הזה

חיים ילין:  הגיע הזמן שפעם אחת, אם הממשלה לא עושה את זה, שהכנסת תעשה את זה

חיים ילין:  ועדה משותפת של ועדת פנים וועדת כלכלה

דוד ביטן: למה ועדת פנים?      

קריאה: חוק התכנון והבנייה

חיים ילין: מי שמטפל בזה זאת ועדת פנים

חיים ילין:  זה תלוי גם באיזו ממשלה, כי הם מעבירים כל הזמן ממשרד למשרד

חיים ילין:  תוכל לעשות זאת עם יעקב אשר, הוא היושב-ראש

חיים ילין:  דיברתי איתו

חיים ילין:  אם תעשו תת ועדה של חסמים אפשר לפתור את כל הבעיות

חיים ילין:  מעבודה שעשיתי עם כל החברות הסלולאריות במדינת ישראל שיכולות להביא אגירה, יש בערך בין 200 ל-250 מגה

חיים ילין:  אם את ה-250 מגה שנמצאים פה במדינת ישראל מחברים תוך חודשיים, אנחנו יכולים לעבור את הקיץ, אולי לא בלי הפסקות חשמל, אבל במצב יותר הגיוני ויותר סביר

דוד ביטן: אתה אומר שנעשה את האגירה כחלק מהפתרון

חיים ילין: זה הפתרון המהיר ביותר

חיים ילין:       יש היום שדות סלולאריים

חיים ילין:  כשהייתי ראש מועצה ב-2012 אישרתי אותן בוועדה המחוזית ורק היום הם מסתיימים, אחרי 11 שנה

חיים ילין:  אם תיתן למשרד הביטחון ותגיד שזה עניין ביטחוני, תקבל מדינה בתוך מדינה ותקבל חשמל מיידית כי הם מנהלים בלי סטטוטוריקה

חיים ילין:  הם רצים בשטח והסטטוטוריקה כמעט ולא מעניינת אותם

חיים ילין:  אבל זה לא עניין ביטחוני, למרות שיכול להיות ביטחוני

חיים ילין:       אותו דבר היה במיגוניות

חיים ילין:  זה אותו דבר

חיים ילין:  למכולה של אגירה אתה צריך 50 מטר מרובע

חיים ילין:  זה הכול, זה כל הסיפור

חיים ילין:  זה לא שאתה הולך לכבוש את האוורסט, ממש לו

חיים ילין:  זה מה שצריך

חיים ילין:       נושא אחרון

חיים ילין:  כשאני רוצה לעשות אגירה בבניין, כיבוי אש אומר לי שאני לא יכול כי זה מסוכן

חיים ילין:  50 טסלות שהן פי 10 מאגירה, יכולות לחנות במגרש הזה

חיים ילין:  הם לא יודעים איך לכבות את הטסלות, אבל אגירה אסור

חיים ילין:  לכן אחרי שתסיים פה את כל הסיבובים, תדע לך שהקטע הבטיחותי הוא מרכיב מאוד חשוב

חיים ילין:  בגלל שתי הוועדות האלה תקים את תת הוועדה הזאת

חיים ילין:  זה יעשה סדר לכולם

קרן ברק: איזו ועדה?     

חיים ילין: ועדת פנים וועדת כלכלה שתעסוק חסמים של משק החשמל שלרוב הם סטוטוריים

דוד ביטן: שפיגלר, אתה רוצה להתחיל או שניתן למישהו אחר?      סמי תורג'מן מנגה, בבקשה

דוד ביטן:       אני מציע בלי התכתשויות

דוד ביטן:  אנחנו צריכים להתייחס לעניין עצמו בלי לחפש אשמים

קרן ברק: מה מסגרת הדיון?     

דוד ביטן: אני לא מחפש אשמים, אני מחפש סיבות ופתרונות

סמי תורג'מן: אני יושב-ראש דירקטוריון של מנהל המערכת

סמי תורג'מן:  האחריות לניהול מערכת החשמל היא על חברת נגה שהיא החברה שלנו

סמי תורג'מן:  האחריות לספק את החשמל בסופו של דבר היא אחריות משותפת, גם של מנהל המערכת וגם של היצרנים הפרטיים וחברת חשמל

סמי תורג'מן:  הם אלה שמחזיקים בהיצע של תחנות הייצור שאמורות לעמוד בביקושים

סמי תורג'מן:       האירוע שאנחנו מדברים עליו ב-2

סמי תורג'מן: 6 הוא לא אירוע של ביקושים

סמי תורג'מן:  מדינת ישראל התמודדה עם שיאי ביקוש הרבה יותר גבוהים ממה שהיה ב-2

סמי תורג'מן: 6

סמי תורג'מן:  אנחנו עומדים על שיא ביקוש של 14,600 מגוואט

סמי תורג'מן:  האירוע ביום שישי, ה-2

סמי תורג'מן: 6 היה 12,540

סמי תורג'מן:  זאת אומרת, 2,050 מגוואט מתחת למה שמדינת ישראל  יודעת להעמיד

סמי תורג'מן:       צריך להבין על מה מדובר פה

סמי תורג'מן:  זה אירוע של היצע ולא של ביקוש

סמי תורג'מן:  ההיצע של ייצור במדינת ישראל הוא לא מספיק

סמי תורג'מן:  אנחנו הצבענו על חוסר בתחנות

סמי תורג'מן:  לשמחתי הממשלה קיבלה החלטה על שתי תחנות חדשות וייקח זמן עד שהן יצטרפו

סמי תורג'מן:  יש תחנות שהן לא עומדות לטובת מנהל המערכת

סמי תורג'מן:  יחידות 70, 80 של חברת חשמל היו צריכות להיות לפני שנה

סמי תורג'מן:  זה עוד 1,200 מגוואט

סמי תורג'מן:  תחנות כוח פחמיות היו צריכות לעמוד לטובת מנהל המערכת

סמי תורג'מן:  תחנת אגירה בגלבוע זה עוד 300 מגוואט והיא תקולה כבר שנה

סמי תורג'מן:  זאת אומרת, בהיצע של הייצור של החשמל אנחנו חסרים

סמי תורג'מן:       למרות זאת, האירוע ביום שישי לא היה אמור לקרות עם היכולת שיש לנו לתת מענה

סמי תורג'מן:  אני רוצה רגע להסביר מה היה ביום שישי כדי שנבין את זה

סמי תורג'מן:  אנחנו ידענו על מזג אוויר קיצוני

סמי תורג'מן:  הערכנו את הביקוש לחשמל ב- 12,200 מגוואט

סמי תורג'מן:  זאת היתה ההערכה שלנו

סמי תורג'מן:  בפועל הביקוש עמד על 12,540, זאת אומרת סטייה 340 מגוואט של שזה 3%

סמי תורג'מן:  אנחנו יודעים להתמודד ביום יום עם יותר מ-3% ולא צריכה להיות בעיה

סמי תורג'מן:  איפה היתה הבעיה ביום שישי? הבעיה היא שבגלל מזג האוויר הקיצוני, היקף התקלות שהיה ביחידות ייצור של היצרנים הפרטיים ושל חברת חשמל הוא חריג בקנה מידה

סמי תורג'מן:  הוא לא משהו שנתקלנו בו בעבר

סמי תורג'מן:  ככל הנראה גם בגלל מזג האוויר הקיצוני שהיה

סמי תורג'מן:  זאת סוגיה ראשונה

סמי תורג'מן:       בחריגות הזאת איבדנו מאות מגוואטים

סמי תורג'מן:  החריג השני, זה שבגלל מזג האוויר הקיצון ההספק של תחנות כוח, בעיקר תחנות שעובדות על קירור אוויר ידעו לתת לנו, היה נחות במאות מגוואטים נוספים

סמי תורג'מן:  זאת אומרת, בסך הכול, ביום שישי 2

סמי תורג'מן: 6, למנהל המערכת היה 1,900 מגוואט פחות ממה שהיה אמור להיות

סמי תורג'מן:  כתוצאה מזה נאלצנו - - -      

אברהם בצלאל: קרוב ל-20%

סמי תורג'מן: כן

סמי תורג'מן:       כתוצאה מזה, נאלצנו להפסיק צרכנים כי אם לא היינו עושים את זה, כל המדינה היתה נכנסת לעלטה

סמי תורג'מן:  זה לא משהו יזום שאנחנו רוצים אותו

סמי תורג'מן:  אמינות אספקה זה היעד הראשון של מנהל המערכת

סמי תורג'מן:  כל מפקח יגיד את זה, כל איש במנהל המערכת יגיד את זה

סמי תורג'מן:  קודם כל אנחנו צריכים להבטיח אמינות הספקה

סמי תורג'מן:  אבל אם לא היינו עושים את זה ולא היינו מאזנים בין הביקוש לייצור - - -      

דוד ביטן: איך החלטתם איפה להפסיק?     

סמי תורג'מן: יש נוהל מתואם עם חברת חשמל איך מאזנים בין הביקוש להיצע

סמי תורג'מן:  מכיוון שנקלענו לסיטואציה שצריך לנתק - - -      

אברהם בצלאל: אנחנו יכולים לראות את הנוהל הזה?     

סמי תורג'מן: בוודאי, אין שום בעיה להציג לכם אותו

סמי תורג'מן:  זה לא סודי

סמי תורג'מן:  זה נוהל ידוע ומתואם בין שתי החברות

דוד ביטן: אתם מחליטים ביחד?     

סמי תורג'מן: ברור

סמי תורג'מן:  זה נוהל שעובדים לפיו

סמי תורג'מן:  הפיקוח הארצי שהוא של חברת נגה יחד עם פיקוח ההולכה של חברת חשמל

סמי תורג'מן:  דרך אגב, הוא עבד ביום ששי בתיאום

סמי תורג'מן:  שני הפיקוחים האלה עבדו בתיאום

איתי סתת: נאמר שפעלתם לא בהתאם לנוהל

דוד ביטן: מי אתה?     

איתי סתת: אני מתנועת ישראל חופשית

דוד ביטן: אתה יכול לדבר מתי שאתה רוצה? פה זה לא דיבור חופשי

דוד ביטן:  תמתין ותשאל אחר-כך

סמי תורג'מן: יש נוהל בדיוק למצב הזה

סמי תורג'מן:  אני רוצה להגיד לכם יותר מזה

סמי תורג'מן:  לפני חודש וחצי ביצענו תרגיל מוכנות לקיץ ביחד עם חברת חשמל ואת הנוהל הזה תרגלנו שם

סמי תורג'מן:  זה לא משהו שהמצאנו באותו רגע

סמי תורג'מן:  מה היה חריג באירוע? מכיוון שהיינו חייבים לנתק היקף גדול מאוד, אז היית צריך לממש את הנוהל הזה בקצב שהוא הרבה יותר מהיר ממה שאנחנו בדרך-כלל מתרגלים

סמי תורג'מן:  נקלענו לסיטואציה שאם לא היינו עושים את זה, צריך לדעת שהמדינה היתה נכנסת לעלטה

סמי תורג'מן:  זאת לא עלטה של 4 ו-5 שעות, זה יכול להיות גם כמה ימים עד שמחזירים את המשק לתפקוד מלא

סמי תורג'מן:  זה לא קורה בלהרים שאלטר

דוד ביטן: אני רוצה להבין

דוד ביטן:  קודם כל, אין מספיק ייצור חשמל, כי אין מספיק תחנות חדשות

דוד ביטן:  דבר שני, אתה אומר שהיו הרבה תקלות לא צפויות בגלל מזג האוויר

דוד ביטן:  דבר שלישי, ניתקתם לפי נוהל מסודר יחד עם חברת החשמל

דוד ביטן:  ניתקתם מקום אחד או כל פעם מקום אחר לשעה?     

סמי תורג'מן: אמרתי דבר נוסף, שגם תחנות שעבדו והיו תקינות, ההספק שהן הצליחו להפיק היה נמוך יותר בגלל מזג האוויר

דוד ביטן: מה הסיכוי שאם מחר יהיה מקרה דומה, שעוד פעם נגיע לאותו מצב או שאתם מטפלים בזה?     

סמי תורג'מן: קודם כול, אנחנו מטפלים בזה וחברת חשמל מטפלים בזה

סמי תורג'מן:  בניגוד לדימוי התקשורתי, אנחנו מטפלים בזה ביחד בתיאום ובשיתוף

סמי תורג'מן:  יגיד אחר-כך מנכ"ל חברת חשמל

סמי תורג'מן:  אנחנו עובדים יחד כי לנגד עינינו קודם כל הציבור ואמינות האספקה של החשמל

דוד ביטן: אז מה יהיה באוגוסט? באוגוסט המצב יהיה יותר קשה

סמי תורג'מן: אנחנו נמצאים בעונת מעבר

סמי תורג'מן:  אנחנו מנצלים את עונת המעבר כדי לטפל בתחנות כדי שכשנגיע לקיץ או לחורף הן יהיו בשיא הכשירות שלהם

סמי תורג'מן:  האירוע הזה תפס אותנו כשאנחנו עדיין בעונת המעבר

סמי תורג'מן:  זאת התפיסה ואנחנו נערכים לקיץ

סמי תורג'מן:  להגיד לך שאם היו פה עוד 1,500 מגוואט של תחנות כשירות ומוכנות, זה לא היה נותן לנו ביטחון גדול יותר? ברור שכן

סמי תורג'מן:  אנחנו מפיקים את הלקחים

סמי תורג'מן:  אחד מהלקחים שלנו זה שבמזג אוויר כזה,  פשוט נגדיל את הרזרבה ונלך על רזרבה גדולה יותר

סמי תורג'מן:  זה יעלה כסף

דוד ביטן: מה זה רזרבה?     

סמי תורג'מן: זה אומר שיש תחנות שעובדות במינימום אפשרי כדי שאם וכאשר תהיה איזו תנודה רצינית שנובעת או מייצר של שמש, תקלה של תחנות או חריגה בביקוש, יהיה לנו כוח זמין כדי לספק את החשמל

דוד ביטן: הפעם לא היתה לכם רזרבה?     

סמי תורג'מן: הפעם היתה לנו רזרבה אבל התקלות והירידה בהספק היו גדולים יותר מהרזרבה

סמי תורג'מן:  לכן נקלענו לסיטואציה

סמי תורג'מן:       תיראו, אנחנו יכולים להגיע לרזרבות גבוהות מאוד אבל זה בזבוז כספי ציבור

דוד ביטן: מה קורה עם אגירה של חשמל?      

סמי תורג'מן: מנהל המערכת הכין תכנית שכוללת בתוכה גם את  האגירה בהתאם לקצב ההתקדמות עם אנרגיות מתחדשות

דוד ביטן: בעצם אנחנו צריכים אגירה, לא רק בגלל החרדים

מאיר פעיל: זה לא קשור

סמי תורג'מן: אנחנו חייבים אגירה

דוד ביטן: תקפו על זה את הממשלה

חיים ילין: לכן אמרתי לך שהכול פוליטיקה

סמי תורג'מן: אנחנו נמצאים עכשיו באמצע תהליך של לצאת למכרז ל-800 מגוואט אגירה

סמי תורג'מן:  זה יהיה בשבוע הבא

דוד ביטן: כן, אבל מכרז לוקח שנה וחצי וטיפול עוד שנתיים

דוד ביטן:  אתה לא נותן לי פתרון עכשווי אם יש בעיות

דוד ביטן:  מה שצריך לעשות, אבל איפה הפתרונות המיידיים?     אני רוצה להבין

דוד ביטן:  אתה הרבה שנים בתפקיד?     

סמי תורג'מן: אני הרבה שנים יחסית

סמי תורג'מן:  מהרגע שנגה קמה, אני יושב-הראש שלה

דוד ביטן: אתה יכול להבטיח לי עד כמה שאפשר, שלא נחזור לאותה סיטואציה? אתם מטפלים בעניינים?     

סמי תורג'מן: אנחנו מטפלים בזה

סמי תורג'מן:  אנחנו עושים הכול  כולל הכול שזה לא יקרה

סמי תורג'מן:  צריך להבין, יש דברים שהם לא בידיים שלנו

סמי תורג'מן:  יש דברים שקשורים לחברת החשמל, יש דברים שקשורים ליצרנים הפרטיים ויש גם דברים שהם מחוץ לתחום הזה

דוד ביטן: בזמנו קראתי משהו שאתם בנגה לא הסכמתם להפעיל תחנות פחם באופן זמני?     

סמי תורג'מן: אין דבר כזה שלא הסכמנו

סמי תורג'מן:  אנחנו עובדים בהתאם לכללים ונהלים

דוד ביטן: למרות שראיתם את הפנייה, לא נתתם אישור לטפל בזה?     

סמי תורג'מן: לא

סמי תורג'מן:  אנחנו ראינו את האתגר

סמי תורג'מן:  הוצאנו הנחייה לחברת חשמל ביום רביעי בצהריים להפעיל את רוטנברג 1

סמי תורג'מן:  מחוסר תיאום בין האנשים בחברת מנהל המערכת לחברת חשמל, ההנחיה הזאת לא בוצעה

סמי תורג'מן:  אפשר היה לעשות את זה אחרת ולהגיע למצב שתהיה תחנת כוח  אחת נוספת

סמי תורג'מן:  אני לא יודע להבטיח במאה אחוז שזה היה פותר את הבעיה, בוודאי שזה היה מצמצם אותה

סמי תורג'מן:  אנחנו נתנו הנחייה ביום רביעי להניע את רוטנברג 1

סמי תורג'מן:  זאת תחנה פחמית באשקלון

דוד ביטן: למה לא פעל?     

סמי תורג'מן: אני חושב שמי שיכול לתת תשובה זה חברת חשמל

דוד ביטן: היה מבין שהיה דיון בוועדה לביקורת המדינה

דוד ביטן:  אני כרגע לא פועל כביקורת המדינה

דוד ביטן:  אני מחפש סיבות ומה עושים כדי שזה לא יחזור על עצמו

דוד ביטן:  זאת המשימה שלנו כרגע

דוד ביטן:  לא לחפש אשמים אבל אנחנו כן רוצים לדעת

דוד ביטן:       מנכ"ל חברת החשמל, בבקשה

מאיר פעיל: תודה רבה אדוני היושב-ראש

מאיר פעיל:  אני אתחיל מהסוף להתחלה

מאיר פעיל:  לא היה חסר חשמל במדינת ישראל אילו היו מפעילים את כל תחנות הייצור שעמדו על הפרק

מאיר פעיל:  היות וביקשת לא להיכנס כרגע להתקוטטויות מי אשם ומי לא, אני בכל זאת אציין כי הוא אמר משהו

מאיר פעיל:  אילו היתה ניתנת לנו הנחיה להפעיל את תחנת הכוח, היא היתה עובדת ומייצרת חשמל, נקודה

מאיר פעיל:  לראייה, באותו יום רביעי קיבלנו הנחייה להפעיל שתי תחנות כוח מעבר לאלה שתפקדו עד לאותו רגע, באורות רבין בחדרה והפעלנו אותן, תחנה מס' 2 ותחנה מס' 3

מאיר פעיל:      אבל שים את זה רגע בצד

מאיר פעיל:  בעיקרון, כרגע ולטווח העתיד הקרוב, לא צריכה להיות סיטואציה שתהיה צריכה והייצור יהיה פחות ממנה

מאיר פעיל:  סמי גם אמר את זה

מאיר פעיל:  הם ייקחו בחשבון את המשמעות של חסר בחשמל אל מול עודף בייצור חשמל ואני מקווה שעל הבסיס הזה גם תתקבלנה החלטות במסגרת חברת נגה

מאיר פעיל:  בסוף אנחנו מפעילים תחנות כוח בהתאם למה שמנחים אותנו והגורם המוסמך לכך זאת חברת נגה

מאיר פעיל:  אומרים לנו להפעיל אז אנחנו מפעילים

דוד ביטן: אבל הם אומרים - - -      

מאיר פעיל: אני שמעתי מה הוא אמר, אני לא רוצה להתקוטט

דוד ביטן: יש תחנה שכן הייתם להפעיל?     

מאיר פעיל: בוודאי

מאיר פעיל:  היו שתי תחנות

מאיר פעיל:  אחת זאת תחנת רוטנברג 1 ובאורות רבין תחנה מס' 4

מאיר פעיל:  אילו היינו מפעילים את שתי התחנות האלה, לא היה חסר חשמל במדינת ישראל ביום שישי לפני שבוע ושישה ימים

דוד ביטן: אלה תחנות לא פעילות

מאיר פעיל: הן פעילות

מאיר פעיל:  ברגע שאומרים לנו להפעיל, אנחנו מפעילים

אברהם בצלאל: שתי התחנות שהזכרת הן פחמיות?     

מאיר פעיל: כן

מאיר פעיל:  לתחנות כוח שמייצרות חשמל באמצעות פחם לוקח סדר גודל של בין 36 שעות ל-40 שעות עד שהן מפיקות את מלוא האנרגיה

מאיר פעיל:  לכן, קיבלנו לעניין אותן שתי יחידות שהפעלנו באורות רבין ביום שישי שבוע שעבר כשאת ההנחיה קיבלנו ביום רביעי

מאיר פעיל:  לכן סדר גודל של 36 עד 40 שעות לפני שעת השי"ן והתחנות האלה עבדו וייצרו חשמל ועל זה בכלל אין עוררין

מאיר פעיל:       מעבר לזה, אין ספק שצריך לצפות את העתיד לבוא

מאיר פעיל:  אתה בעצמך אמרת שאתה רוצה לראות מה צריך לעשות כדי שבעתיד תופעות כאלה לא תהיינה מנת חלקנו

מאיר פעיל:  כן, צריך לקבל החלטות

מאיר פעיל:  לא תמיד מקבלים אותן ולצערי הרבה הרבה פעמים מקבלים אותן לאחר מעשה ואז כבר מתמודדים עם הצרות והמצוקות ולא עם התוצאות שאמורות להיות מנת חלקן של אותן החלטות

מאיר פעיל:       באופן כללי, צריך לקבל החלטות

מאיר פעיל:  המשק מתפתח גם מבחינה טכנולוגית, גם מבחינת התעשייה ויש גם התפתחות דמוגרפית

מאיר פעיל:  צריך חשמל

מאיר פעיל:  היום כל בר דעת מבין מה זה כשאין חשמל

מאיר פעיל:  אי-אפשר לזוז לשום צד

מאיר פעיל:  צריך לקבל החלטות, גם לעניין מקורות הייצור של האנרגיה וגם להפחית בירוקרטיה שזה הדבר האיום ביותר שנמצא בסביבתנו וצריך לבער אותו ככל שניתן

מאיר פעיל:  הוא פשוט  פוגע בכל דבר שאפשר לקדם

מאיר פעיל:  הוא פשוט שם חסמים ומכשולים בלי סוף

מאיר פעיל:  במקום להתעסק בלבנות את המערכת שאמורה לספק את החשמל, אנחנו עסוקים בניירת, תיאומים וריצות ודרישות בלך ושוב ולא מצליחים לעשות שום דבר חוץ מאשר לבזבז את הזמן ולהשחית אותו לשווא

מאיר פעיל:  לכן הדברים האלה עומדים בראש סולם העדיפויות

מאיר פעיל:  היות ואתה יו"ר ועדת הכלכלה ובכלכלה עסקינן, צריך לעשות את הכול כדי שהדבר הזה יפחת

מאיר פעיל:       לעניין זה, אמרתי לך כמה פעמים בעבר, דבר שהוא מאוד חשוב לנו והכנסנו אותו לחוק ההסדרים

מאיר פעיל:  לצערי הרב, חלק מהדברים הוצאו משם

מאיר פעיל:  אגב, למעט דבר אחד טוב וגם את זה אתה יודע

מאיר פעיל:  עד לחוק ההסדרים הזה מי שנתן הוראות לחברת החשמל להפעיל או לא להפעיל תחנות כוח אלה שני אבות, חברת נגה והחברה להגנת הסביבה

מאיר פעיל:  עמדנו על-כך שזה יהיה גורם אחד

מאיר פעיל:  יש גבול

מאיר פעיל:  לא יכול להיות שחברה אחת תגיד להפעיל והשנייה תגיד לא להפעיל

מאיר פעיל:  אגב, הדברים האלה היו ואנחנו נהיה בין הפטיש לסדן ולא נדע מה לעשות

מאיר פעיל:  זה קרה

מאיר פעיל:  ברוך ה', הדבר הזה כבר נמצא מאחורינו כתוצאה מלחץ אדיר שחברת החשמל הפעילה והצליחה להעביר את זה לטובת עם ישראל ולטובת התפקוד השוטף של המערכת

מאיר פעיל:       לגבי חברת החשמל, מעבר לדברים שצריך לעשות לביעור הבירוקרטיה, צריך גם להוריד מהכתפיים שלנו את המטלה הזאת של לאכוף את חוק התכנון והבנייה לעניין טופס 4 וטופס אכלוס

מאיר פעיל:  זה לא שלנו, זה לא צריך להיות מנת חלקנו

מאיר פעיל:  אנחנו צריכים לחבר חשמל לכל מי שמתאים לחבר אליו את החשמל, כי הוא עמד בכל אותם תנאים ודרישות של המחוקק וזהו זה

מאיר פעיל:  אם יש מצב שלמישהו אין טופס 4 או טופס אכלוס - תאמין לי, זה לא פוגע רק בסקטור אחד

מאיר פעיל:  אם למישהו אין את זה, יתכבדו אלה שאמונים על כך מבחינת החוק, קרי, אותה יחידה שנמצאת במשרד הפנים ושאוכפת את חוק התכנון והבנייה, ועדות תכנון ובנייה למיניהן, מקומית ומחוזית, ושהן יבצעו את האכיפה

מאיר פעיל:  אנחנו נחבר חשמל לכל מי שעומד בכל הדרישות וכל התקנים שרלוונטיים לעניין זה

דוד ביטן: טוב, זאת לא היתה הבעיה

מאיר פעיל: נכון, אבל אני רציתי להעלות את זה

אברהם בצלאל: מאיר, זאת לא פעם ראשונה שאתה מדבר על זה

דוד ביטן: זאת לא היתה הבעיה

מאיר פעיל: לא, זאת בעיה

מאיר פעיל:  אני אגיד לך למה זאת בעיה

מאיר פעיל:  מה קורה? אין דבר כזה שלמישהו אין חשמל

מאיר פעיל:  בואו נשים את זה על השולחן

מאיר פעיל:  אלה שאין להם טופס 4 וטופס אכלוס, תאמין לי שיש להם חשמל

מאיר פעיל:  יש להם חשמל אבל עם חיבורים פירטיים, אנחנו לא יודעים עליהם

מאיר פעיל:  עומס אדיר על המערכת כי אנחנו לא התכוננו לזה

מאיר פעיל:  יש תקלות על ימין ושמאל, קווים שקורסים, שנאים שנשרפים

מאיר פעיל:  מי משלם את המחיר? אלה שהם בסדר ועומדים בכל ההוראות גם לטופס 4 ולטופס אכלוס והם לה שמשלמים את המחיר

מאיר פעיל:  הקו לא מגיע למישהו מסוים, הוא מגיע לכולם

מאיר פעיל:  מה שקורה הוא, שאנחנו פשוט מתמודדים כל הזמן עם כשלים וקריסות של המערכת בגלל התופעה הזאת

דוד ביטן: זאת לא הבעיה במקרה הזה

מאיר פעיל: היא בעיה קרדינלית

דוד ביטן: משרד האנרגיה?     

אברהם בצלאל: הוא אומר שלא הודיעו להם

דוד ביטן: לא, לגבי תחנה אחת

מאיר פעיל: לא, אני לא רוצה להתווכח

מאיר פעיל:  אני אגיד שאם היינו מקבלים הנחיה להפעיל ולייצר חשמל, היינו מייצרים חשמל, נקודה

סמי תורג'מן: ההנחיה שלנו היתה להניע את רוטנברג 1, נקודה

סמי תורג'מן:  גם אני יודע להגיד נקודה, זאת לא הנקודה פה

מאיר פעיל: סמי, לי אין בעיה

מאיר פעיל:  קודם כל, יש ועדת חקירה, יבדקו ונראה מה יהיה בסוף

דוד ביטן: אנחנו לא ועדה לביקורת המדינה

מאיר פעיל: אני לא התכוונתי להתקוטט, דווקא ברוח טובה

מאיר פעיל:  לראייה, הפעלנו שתי תחנות, מה הסיפור כאן? לי יש אינטרס לספק חשמל

דוד ביטן: כשנסכם, נתייחס לזה

רונן צור: יש נהלים מקובלים להעמסת תחנות, חבר הכנסת

רונן צור:  כמו שאמרתם, העמסה של תחנות פחמיות לוקחות זמן

רונן צור:  הן גם יקרות הרבה מאוד פעמים ולכן האיזונים

דוד ביטן: מה אפשר לעשות? אי-אפשר להגיע למצב שלא יהיה חשמל

מאיר פעיל: אין לך מושג איזה נזק זה עשה חוסר החשמל באלף ואחד היבטים, גם תדמיתיים, גם לאומיים, גם כלכליים, גם נפשיים

מאיר פעיל:  היו צריכים להפעיל עוד תחנות ושיהיה עודף ולא חסר

מאיר פעיל:  רק צריך להתקבל

רונן צור: הוא שאל על העמסת התחנות, אבל אני לא אתייחס לנושא, התייחסו פה לפני

רונן צור:       אני אעיר בנוגע למשהו אחר שעלה פה קודם

רונן צור:  משרד האנרגיה מקדם את ההספק במשק על כל ההיבטים שלו

רונן צור:  יש את ההחלטה האחרונה לקידום תחנות נוספות, גם החלטה שעברה שבוע שעבר במועצה הארצית לקידום אנרגיה סולרית והגלדת השטחים והחלטות נוספות שיתקבלו בקרוב ברשות החשמל בנוגע לאגירה

רונן צור:       בסוף, הפתרון לטווח הארוך הוא - - -      

דוד ביטן: אם צריך להפעיל תחנה פחמית על-מנת שלא יקרה המצב, צריך להפעיל

רונן צור: בוודאי

דוד ביטן: עם כל הכבוד להגנת הסביבה, עד את הבעיה

מאיר פעיל: הגנת הסביבה לא היו נגד

מאיר פעיל:  דיברתי עם השרה

מאיר פעיל:  צריך להגיד מילה טובה למשרד שמתפקד בצורה נאותה

מאיר פעיל:  השרה להגנת הסביבה נתנה גיבוי מוחלט לייצר חשמל בעתות שכאלה גם באמצעות פחם, כי המשק קודם גם לזיהום, אין מה לעשות

רונן צור: בוודאי

רונן צור:  גם אצל שר האנרגיה וגם במשרד האנרגיה וחברת נגה, אמינות האספקה היא בראש ובראשונה לפני כל שיקול אחר, נקודה

דוד ביטן: משרד האנרגיה, למדתם את הבעיות שהיו הפעם?     

רונן צור: מנכ"ל המשרד קיים הערכת מצב

רונן צור:  אנחנו נמצאים כרגע בלב תחקיר של האירוע

רונן צור:  נסיק את המסקנות

רונן צור:  גם חברת נגה, כפי שהם אמרו, הדברים האלה נמצאים בטיפול

רונן צור:  זה נושא מספר אחד על שולחננו, דהיינו, אמינות אספקת האנרגיה למשק הישראלי

דוד ביטן: שלא עמדתם בה בפעם האחרונה

חיים ילין: כשאתה רוצה שרזרבות יפעלו ואתה לא משתמש בהן, בסוף יהיה דיון בוועדת כספים על זה שמחיר החשמל עולה, כי זאת המשמעות של הדבר הזה

חיים ילין:  צריך לקחת את זה בחשבון

מאיר פעיל: יש דבר כזה שנקרא עלות מול תועלת וקבלת החלטה רציונלית

חיים ילין: לא אמרתי את זה

חיים ילין:  אמרתי שבסוף אתה פותר בעיה ויוצר בעיה אחרת

מאיר פעיל: מאה אחוז, אז לא צריך לעשות כלום

מאיר פעיל:  שב ואל תעשה

מאיר פעיל:  נראה לך הגיוני?     

חיים ילין: אמרתי לך את זה?     

דוד ביטן: חיים, תקשיב

דוד ביטן:  אנחנו לא נכנסנו עדיין לכל הבעיה

דוד ביטן:  אנחנו דנים כרגע בדבר ספציפי וממנו נלמד איך לטפל בבעיות בעתיד

דוד ביטן:  אני כבר רואה מה הבעיות

דוד ביטן:  לגבי תכנית ארוכת הטווח נעשה ישיבה בעניין

דוד ביטן:  אני רוצה לדעת מה קורה פה

דוד ביטן:  כל אחד בא וזורק משהו ולא למדתי את הנושא הזה עד הסוף

דוד ביטן:       משרד האוצר פה? הפעם אתה לא אשם

דוד מור: אנחנו תמיד קצת אשמים

דוד ביטן: אתם משחררים תקציבים לתכניות שצריך לעשות או שאתם עושים בעיות

דוד מור: אני מאגף תקציבים במשרד האוצר

דוד מור:  משק החשמל ככלל הוא משק סגור תעריפי

דוד מור:  ממה שידוע לנו, ההיכרות וגם החלק שאנחנו לוקחים ברשות החשמל, אין בעיה של הכרה תעריפית

דוד מור:  חלק מהסוגיות נוגעות באמת לחסמים שקשורים להיערכות

דוד מור:  חלק, כמו שאמר מנכ"ל חברת החשמל, נפתרו בחוק ההסדרים

דוד מור:  בסוף, גם כשעובר תיקון חקיקה לוקח זמן למשק ללמוד איך להשתמש בו, להעביר את התקנות וההנחיות

דוד מור:       למשל, לקווי חשמל שיש חסם - - -      

דוד ביטן: בחוק ההסדרים היו דברים שקשורים לוועדת הפנים?     

מאיר פעיל: זה מה שאמרתי

מאיר פעיל:  לגבי הנושא של שני אבות לחברת חשמל

מאיר פעיל:  זה נגמר בחוק ההסדרים

מאיר פעיל:  יש עוד דברים שהוא מדבר עליהם

מאיר פעיל:  הכנסנו אותם לחוק ההסדרים וצר לי שהם יצאו מחוק ההסדרים

דוד ביטן: הם יכולים לחזור

מאיר פעיל: אלו דברים שהיה בהם כדי להקל, לפלס את הדרך לחברת החשמל לבצע את המוטל עליה

דוד ביטן: אפשר להחזיר אותם בוועדת הפנים

מאיר פעיל: זה נעשה עם משרד האנרגיה, שר האנרגיה והמנכ"ל שלו ואנחנו עושים את הכול כדי שהדבר הזה יחזור

מאיר פעיל:  אלא מה? בחוק ההסדרים זה כבר היה מעשה עשוי ועכשיו לך תעבור את החקיקה

חיים ילין: משרד האנרגיה הביאו החלטת ממשלה, תביאו עוד החלטת ממשלה

מאיר פעיל: בינתיים אנחנו תקועים

דוד מור: בכל מקרה, אנחנו פה כדי לסייע למשרד האנרגיה ולרשות החשמל

דוד ביטן: במה אתם מסייעים? הרי אתם צריכים להקדים תשלומים כדי שהדברים ירוצו

דוד ביטן:  לא הכול צריך להיות על חשבון תעריף החשמל, עם כל הכבוד

דוד ביטן:  זה לא הולך ככה

דוד ביטן:  אתם יושבים מהצד

דוד ביטן:  אם צריך כסף, אז לוקח זמן

דוד ביטן:   אבל אם צריך להקדים, תקדימו כמו שאתם עושים ברכבת בכל מיני מצבים

דוד ביטן:  חשמל לא פחות מרכבת

דוד מור: בשונה מרכבת ישראל ובשונה מכל חברות ממשלתיות המתוקצבות, חברת חשמל לאורך כל שנות הפעילות המוכרות, לפחות מ-96' מגייסת חוב

דוד מור:  למיטב ידיעתי, אין לה קושי בגיוס חוב

דוד מור:  לכן אין בעיה תזרימית

דוד מור:  יש באמת סוגיה של חוב - - -      

דוד ביטן: למה? הוא אומר שיש לו בעיה תזרימית

מאיר פעיל: בוא נגיד את זה כך: זה לא תודות לאגף התקציב אלא למרות אגף התקציבים

מאיר פעיל:  זה תודות לזה שחברת החשמל היא חברה נאותה, טובה ומתפקדת בצורה מצוינת

מאיר פעיל:  אבל לגייס חוב אין לזה סוף ואנחנו חנוקים מבחינה תזרימית

דוד ביטן: הוא תמיד אומר שיש להם בעיה

דוד מור: אם יש להם בעיה, אז יש הרבה פעולות שחברת חשמל עושה שהן פחות חשובות מפיתוח הרשת והיא יכולה להתמקד

מאיר פעיל: אין בעיה, בוא תהיה עובד חברת החשמל

מאיר פעיל:  בוא תהיה עובד, לא ממגדל השן

דוד מור: בסדר גמור

דוד ביטן: אורי הס

דוד ביטן:  מה התנועה לאיכות השלטון קשורה לבעיה של החשמל שהיתה?     

אורי הס רהב: בתקווה, מהדיון הזה נגיע לדברים קצת רחבים יותר

אורי הס רהב:  התנועה לאיכות השלטון עוסקת בסיפור של הרפורמה במשק החשמל והיישום שלה כבר כמה שנים טובות

אורי הס רהב:  אני באמת מקווה שהאירועים כאן יאיצו דיונים בהמשך ההיערכות של המשק לקראת העתיד האנרגטי הדי מטריד שאנחנו נמצאים בו

אורי הס רהב:       אני אתייחס בקצרה כי אנחנו עוסקים פה באירוע מאוד נקודתי

אורי הס רהב:  אנחנו רואים בתקופה האחרונה וכל מי שמעורב בתחומים האלה גם רואה את זה, שורה של תהליכים והחלטות שהממשלה מקבלת שמשתמע מהן ירידה במחויבות לעקרונות של הרפורמה במשק החשמל מ-2018

אורי הס רהב:  אני חושב שגם כשאנחנו מדברים על מחסור אנרגטי וגם על שיאים שהיו באירוע הקונקרטי הזה, חשוב לראות איך אנחנו מתמודדים עם אותם אירועים בדרך שלא שוחקת באופן קשה את ההישגים שכבר הגענו אליהם

אורי הס רהב:  אלה הישגים שמשרדי ממשלה עבדו עליהם במשך 30 שנה ושהמשק הישראלי כבר שילם עליהם מעל 7 מיליארד שקלים

דוד ביטן: ברפורמה

אורי הס רהב: כן

דוד ביטן: בסדר, יכול להיות שעשו טעויות ברפורמה, אני לא יודע

דוד ביטן:  מה זה אומר? שאם עשינו טעויות אז נמשיך בטעויות? מה שחשוב שקודם כל תהיה הספקת חשמל לציבור, עם כל הכבוד לרפורמה

אורי הס רהב: אני מסכים לחלוטין אבל יש סיבה שעשו את הרפורמה

דוד ביטן: תמיד יש סיבות

אורי הס רהב: המשמעות היא, שאם אנחנו עושים פה עכשיו צעדים כדי להתגבר על מחסור רגעי, שלא נגיע למצב שעוד 5 שנים או 10 שנים אנחנו נתמודד שוב עם סיטואציה - - -      

אברהם בצלאל: זה לא מעט תלוי כמה אתם תעכבו את כל תחנות האגירה בטענה שזה חשמל כשר

אברהם בצלאל:  בזה זה תלוי

אברהם בצלאל:  תפסיקו לתקוף ותתחילו להיות ענייניים

דוד ביטן: מה הקשר? צריכים אגירה, מה הקשר לחרדים? אולי צריך את האגירה גם בשביל החרדים אבל מה קשור?     

אברהם בצלאל: זה לא מעניין אותם

מאיר פעיל: אגירת אנרגיה יש בכל העולם ואני לא חושב שיש בכל העולם אזורים שמיושבים רק בשומרי שבת

מאיר פעיל:  זה דבר אלמנטרי, אנרגטי, ענייני, שנוגע לאיכות של ייצור חשמל והוא שייך מבחינה מקצועית לכל מקום שעוסק באנרגיית חשמל

אורי הס רהב: אדוני היושב-ראש, חבר הכנסת מתייחס לפנייה - - -      

דוד ביטן: אני לא רוצה לפתוח דיון

דוד ביטן:  יש לך משהו שקשור לבעיה שאנחנו דנים בה עכשיו?     

אורי הס רהב: כן

אורי הס רהב:  אמירה כללית שאומרת שכשאנחנו מדברים על פתרונות קצרי טווח שנועדים להתמודד עם עודפי ביקוש, שלא נעשה את זה באופן ששוחק את ההישגים, מרכז עוד כוח ייצור בידי חברת החשמל על אף החלטות הרפורמה

דוד ביטן: פה מדובר על תחנה פחמית

חיים ילין: אני אומר לך כנציג חברה שב-1

חיים ילין: 12

חיים ילין: 24 מספקת חשמל

חיים ילין:  כולם מספקים

דוד ביטן: ילין, מדובר על תחנה פחמית שלא פעלה ולכן לא היה מספיק חשמל לספק באותו רגע

דוד ביטן:  אני לא אומר מי אשם

מאיר פעיל: קודם כול, אני אחד לך

מאיר פעיל:  חברת החשמל לא מצורעת ואין לה אות קין

מאיר פעיל:  חברת החשמל בסוף השנה הזאת אמורה לייצר רק 33% מהאנרגיה במדינת ישראל

מאיר פעיל:  רדו מחברת החשמל

מאיר פעיל:  זאת חברה מעולה עם עובדים מצוינים, שרק תודות לזה היא נמצאת היכן שהיא נמצאת והיא עושה את המוטל עליה כלפי כל תושבי מדינת ישראל

מאיר פעיל:  תתעסקו בדברים אחרים

דוד ביטן: תאמין לי, אתה היית מנצח את מוחמד עלי

דוד ביטן:  אתה לא חייב לענות על כל דבר

אורי הס רהב: השורה התחתונה מבחינתנו, אדוני היושב-ראש, היא לא שיש בעיה בעצם קיומה של חברת החשמל וחלילה לא להטיל דופי בעובדיה

דוד ביטן: בסדר

דוד ביטן:  כל מי שמדבר, שידבר לגופו של עניין שאנחנו מדברים בו

דוד ביטן:  לגבי מה יהיה עם חברת החשמל או מה יהיה עם החברות המתחרות זה לא לעכשיו

אורי הס רהב: לגופו של עניין, כל החלטה שתתקבל על-מנת להימנע מחזרת האירוע הזה, צריכה להיעשרות במסגרת החלטות הרפורמה ולא תוך פריצתה

קרן ברק:  מכיוון שכבר היה דיון היום בוועדת כספים - - -      

דוד ביטן: אז זה חסך לי זמן

קרן ברק: לא

קרן ברק:  זאת להקה נודדת שכולם עברו מוועדה לוועדה ובערך אומרים את אותם דברים

קרן ברק:  מכיוון שיש פה חברי כנסת אחרים וגם אתה, צריך לחזור על אותם דברים

קרן ברק:       אני לא רוצה לשעמם את הנוכחים כי הם כבר שמעו, אז אני אדבר אליך

קרן ברק:  קודם כול, הרפורמה בחשמל היתה נדרשת והיא עדיין נדרשת

קרן ברק:  חברת החשמל מייצרת היום 50% מהחשמל בישראל, השוק הפרטי מייצר 40% ו-10% זה האנרגיות המתחדשות

קרן ברק:  אז קודם כול, חשוב להבין איך המשק פועל ומדוע חברת נגה כל-כך חשובה כדי לנהל את שוק החשמל בצורה אובייקטיבית בין כל השחקנים

קרן ברק:       לגבי הצורך בחשמל

קרן ברק:  אנחנו טוענים כבר הרבה מאוד שנים, הרבה מאוד לפני שנכנסתי לתפקיד, שהביקושים הרבה יותר גדולים ממה שהמדינה התכוננה אליהם

קרן ברק:  יש גידול טבעי של אוכלוסייה במדינת ישראל שלא חשבו עליו לפני כן ולא תכננו אותו כמו שצריך ויש את כל החשמול של הכול, של תחבורה ציבורית, רכבות, רכבים חשמליים, אוטובוסים

קרן ברק:  כל האירוע הזה מצריך הרבה מאוד חשמל

קרן ברק:  לכן גם צריך הרבה מאוד תחנות כוח

קרן ברק:  ברוך ה', לפני שבוע אישרה ממשלת ישראל בעצם 3 תחנות שייצרו עוד חשמל

קרן ברק:  אבל זה לוקח זמן

קרן ברק:  זה ייקח שנים ארוכות עד שבאמת היא תתחיל לייצר

קרן ברק:       יחד עם זה, התחזית של חברת נגה, שיצטרכו עד 2035 עוד 708 תחנות כוח כדי לספק את הצרכים של השוק הזה

חיים ילין: לא

קרן ברק: אל תגיד לי לא, זה הצפי של חברת נגה

חיים ילין: אם מחליטים 40,000 דונם קרקעי - - -      

קרן ברק: אני אומרת לך מה התחזיות של חברת נגה ואתה אומר לי לא

קרן ברק:       לכן, באירוע הזה, זה נחמד שיש 3 תחנות ותכנון שצריך להגדיל את הרזרבות ליום אחד

קרן ברק:  אבל אם אתה רוצה שמדינת ישראל לא תהיה מדינת עולם שלישי עם הפסקות חשמל - - -      

דוד ביטן: תחנת רידינג

דוד ביטן:  יש את התכנית - - -      

קרן ברק: עכשיו באת בכוונה לעצבן, נכון?     

דוד ביטן: רגע

דוד ביטן:  כולכם, עם כל הכבוד, מייצגים גם חברות

דוד ביטן:  אני אומר לך דבר מאוד פשוט ואני גם צריך לסיים

דוד ביטן:       קודם כול, אני מבקש דיון על משק החשמל

דוד ביטן:  נקבע דיון של כמה שעות בנושא הזה ונראה מה ההתפתחויות ואיך אנחנו מטפלים בזה

דוד ביטן:       לגבי מה שקרה

דוד ביטן:  ברור לי שזה יכול לא לחזור על עצמו

דוד ביטן:  דווקא בגלל שנגה וחברת החשמל מתכתשים לפעמים, תגישו לי מסמך משותף איך אתם מטפלים בעניין הזה כדי שהסיפור לא יחזור על עצמו

דוד ביטן:  צריך לפתור את הבעיה כדי שהדברים לא יחזרו על עצמם

דוד ביטן:  אני מתכוון לגבי מה שקורה היום ולא מה שיקרה בעוד כמה שנים

דוד ביטן:       תוך כמה זמן אתם יכולים לתת מסמך משותף?     

מאיר פעיל: שבועיים

דוד ביטן: עוד שבועיים ישיבה

דוד ביטן:  תציגו לי את זה יום לפני על-מנת שנדע שהדברים לא יחזרו על עצמם

דוד ביטן:       לגבי הנושא של האגירה, אני מבקש דיון מיוחד על האגירה, בלי קשר למשק החשמל, כי נראה לי שזה פתרון למצבים אקוטיים ובעייתיים, בלי קשר לחרדים אלא זה דבר שצריך לעשות אותו ללא קשר

קריאה: אני מהתאחדות התעשיינים, לא שמעתם אותנו

דוד ביטן: לא חייבים לשמוע את כולם בנושא הזה

קריאה: תעשייה זה מדינת ישראל, זה 2,000 מובטלים

דוד ביטן: הבנתי את זה

קריאה: לא יכול להיות שפה יקשקשו וידברו

קריאה:  אנחנו רועדים מפחד מפני הקיץ הקרוב, שיקרו לנו דברים כאלה

דוד ביטן: לכן אני רוצה תוך שבועיים מסמך, שנדע מה הפעולות שצריך לעשות

קריאה: אין מה לעשות, אני אומר לך שאנחנו פוחדים

חיים ילין: אתה צריך לפחד ממשהו אחר, שחברות בינלאומיות שאתה מייצא להן, אם לא יהיה לך חשמל ירוק, לא תוכל לייצא

דוד ביטן: תודה רבה, הישיבה נעולה